section_heading: Amaterska promatranja
paragraph_text: Skup M71 ima prividan sjaj od magnitude + 8,2. Moguće ga je uočiti dalekozorom jer se nalazi u povoljnom položaju za promatranje, posebno u kolovozu kada je u zenitu. Kroz 200 mm-ski teleskop, kuglasti skup se prostire na 4' i može se uočiti 10 sjajnijih zvijezda. Skup se nalazi u središnjem pojasu Kumove slame pa je na manjem povećanju okružen mnogobrojnim zvijezdama.